Elevii români decid târziu ce facultate să urmeze. Consultant educațional: "Multă lume ratează acest aspect, dacă este fezabil pe termenul lung".
Mulți elevi sunt indeciși cu privire la facultatea pe care vor să o aleagă. Multe facultăți nu au mai organizat zilele porților deschise, din cauza restricțiilor. În România, elevii decid târziu ce facultate să urmeze.
După un an de școală online, elevii de clasa a 12-a au în față o alegere importantă: facultatea. Mulți dintre ei sunt nehotărâți, mai ales că nici zilele porților deschise nu s-au mai organizat. Mari este un caz fericit. Știe încă de anul trecut ce facultate să facă.Mari Gheorghe, elevă: "Chiar în pandemie m-am decis, în clasa a 11-a, am decis că vreau să merg la Academia de Poliție, pentru că este singura profesie care mă reprezintă pe mine"Andreea nu s-a hotărât încă. De când cu orele online, nu a apucat să interacționeze cu nicio facultate. Are multe variante și nu știe pe care să o aleagă.Andreea Călăpreanu, elevă: "Mă gândesc să fac ori Drept, ori Facultatea de Istorie, la Litere m-am gândit, dar nu prea, pentru că nu mă atrage așa de mult. Am stat într-o seară să caut, chiar nu am găsit alte opțiuni din care să aleg. M-am gândit și la Geografie, dar sunt în pom și nu știu"În ajutorul Andreei vine Madelaide. Este consultant educațional și are soluția. Ea îi pune la dispoziție patru pași simpli pentru o decizie corectă și o sfătuiește ca alegerea să fie 100% a ei.Madelaide Popescu, consultant educațional: "Primul lucru este să verific dacă îmi place, după aceea să verific dacă pot să fiu bun la asta. A treia întrebare: Îmi asigură o baza materială? Și nu în ultimul rând și multă lume ratează acest aspect, dacă este fezabil pe termenul lung".